সম্প্ৰচাৰ চলি থকাৰ সময়তে "আৰু যুদ্ধ নালাগে" বুলি ঘোষণা কৰি ৰাছিয়াৰ এটা টেলিভিছন চেনেলৰ সমূহ কৰ্মচাৰীয়ে পদত্যাগ কৰে।
ৰাছিয়াৰ কৰ্তৃপক্ষই ইউক্ৰেইন যুদ্ধৰ সম্প্ৰচাৰৰ ক্ষেত্ৰত ইয়াৰ কামকাজ স্থগিত কৰাৰ পিছত টিভি ৰেইন (ডজড)ৰ কৰ্মচাৰীসকলে এই সিদ্ধান্ত গ্ৰহণ কৰে।
চেনেলটোৰ অন্যতম প্ৰতিষ্ঠাপক নাটালিয়া চিন্দেয়েভাই ইয়াৰ অন্তিম সম্প্ৰচাৰত "আৰু যুদ্ধ নালাগে" বুলি কোৱাৰ পিছতে কৰ্মচাৰীসকলে ষ্টুডিঅ'ৰ পৰা ওলাই যায়।
লগতে পঢ়কঃ পোলেণ্ডলৈ পলায়ন ইউক্ৰেইনৰ ৰাষ্ট্ৰপতি ভলোডিমিৰ জেলেনস্কিৰ!
চেনেলটোৱে পিছত এটা বিবৃতিত কয় যে তেওঁলোকে ইয়াৰ কামকাজ "অনিৰ্দিষ্ট কাললৈ" স্থগিত ৰাখিছে।
লেখক ডেনিয়েল আব্ৰাহামছে লিংকডইনত এই সমূহীয়া পদত্যাগৰ ভিডিঅ' শ্বেয়াৰ কৰিছে।
কৰ্মচাৰীসকলৰ এই নাটকীয় প্ৰস্থানৰ পিছত চেনেলটোৱে 'শ্বোৱান লেক' বেলে ভিডিঅ'টো বজায়। এইটো ১৯৯১ চনত ছোভিয়েট ইউনিয়নৰ পতন হোৱাৰ সময়ত ৰাছিয়াৰ চৰকাৰী টিভি চেনেলসমূহত দেখুওৱা হৈছিল। ভিডিঅ'টো এতিয়া সামাজিক মাধ্যমত ভাইৰেল হৈ পৰিছে।
বৃহস্পতিবাৰে ইয়াৰ সম্পাদকগৰাকীয়ে কয় যে ৰাছিয়াৰ অন্তিম বাকী থকা নিৰপেক্ষ সংবাদ মাধ্যমসমূহৰ ভিতৰত এখো মস্কভি (মস্কোৰ প্ৰতিধ্বনি) ৰেডিঅ' ষ্টেচনটোও ইউক্ৰেইনৰ যুদ্ধৰ কভাৰেজক লৈ চাপৰ সন্মুখীন হোৱাৰ পিছত ইয়াৰ পৰিষদে ভংগ কৰিছে।
ৰাছিয়াৰ অন্যতম আগশাৰীৰ বাতৰি আৰু সাম্প্ৰতিক পৰিক্ৰমাৰ চেনেলটো মঙলবাৰে সম্প্ৰচাৰৰ পৰা আঁতৰাই দিয়া হৈছিল যদিও বোৰ্ডৰ সিদ্ধান্ত ঘোষণা হোৱাৰ পাছতো ইয়াক অৱশ্যে ইউটিউবত সম্প্ৰচাৰ হৈ থকা দেখা গৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
